ล่าแก๊งบิ๊กไบค์ รุมขยี้ 2 สาวรุ่น
มอมเหล้าหมดสติ ลากไปทิ้งไว้หลังวัด,5 แก๊งทรชนหื่นกาม ลวงสาวรุ่นวัย 17 และเด็กหญิงวัย 14 ไปมอมเหล้าจนมึนเมา พาตัวไปรุมโทรมยับริมชายหาดใน อ.บางละมุง จ.ชลบุรี จนสำเร็จความใคร่พาเหยื่อไปปล่อยทิ้งกลางซอยหลังวัดก่อนขี่รถบิ๊กไบค์ 3 คัน บึ่งหนีลอยนวล พลเมืองดีพบเข้าช่วยเหลือก่อนแจ้งตำรวจไปตรวจสอบ และพาส่ง รพ. เบื้องต้นแพทย์ ตรวจร่างกายพบร่องรอยการขืนใจ ตำรวจจัดชุดสืบสวนเร่งตามลากคอ,แก๊งแว้นหื่นลวงเด็กหญิงและหญิงสาวสองคนไปมอมเหล้าแล้วรุมโทรมยับเยิน เปิดเผยเมื่อเวลา 02.00 น. วันที่ 6 ธ.ค. ร.ต.อ.อนุพงษ์ พ่วงพี่ รอง สว. (สอบสวน) สภ.บางละมุง จ.ชลบุรี รับแจ้งมีหญิงสาว 2 คน ถูกกลุ่มวัยรุ่นรุมโทรม และพาตัวมาปล่อยทิ้งบริเวณกลางซอย 10 หลังวัดช่องลม หมู่ 5 ต.นาเกลือ จึงนำกำลังเจ้าหน้าที่ตำรวจชุดสืบสวน และเจ้าหน้าที่กู้ภัยมูลนิธิสว่างบริบูรณ์เมืองพัทยา รุดไปตรวจสอบในที่เกิดเหตุ พบสาววัยรุ่น 2 คน ชื่อ น.ส.แอน (นามสมมติ) อายุ 17 ปี อยู่ในสภาพเมาเหล้าไม่ได้สติ ส่วนอีกคนชื่อ ด.ญ.หนึ่ง (นามสมมติ) อายุ 14 ปี นอนฟุบอยู่บนพื้นใกล้โคนต้นมะม่วง มีอาการชักเกร็ง และตาค้าง เจ้าหน้าที่กู้ภัยฯ ช่วยปฐมพยาบาลก่อนนำส่ง รพ.บางละมุง เบื้องต้นแพทย์ตรวจร่างกายผู้เสียหายทั้ง 2 คน พบร่องรอยการขืนใจ,ขณะเดียวกัน เจ้าหน้าที่ตำรวจสอบสวนนายราเชน ไชยรัตน์ อายุ 25 ปี พลเมืองดีที่อยู่ในเหตุการณ์ เปิดเผยว่า ก่อนเกิดเหตุน้องสาววิ่งมาตามบอกว่า มีผู้หญิงวัยรุ่น 2 คน อยู่ในอาการมึนเมา และนอน หมดสติ จึงรีบมาช่วยเหลือ สอบถาม น.ส.แอน อยู่ในสภาพเมาเหล้า เล่าเหตุการณ์พอจับความได้ว่า ถูกชายวัยรุ่นจำนวน 5 คน ขี่รถ จยย.บิ๊กไบค์ 3 คัน หลอกพาตนกับ ด.ญ.หนึ่ง ไปกินเหล้าแล้วรุมขืนใจ บริเวณริมหาดกระทิงลาย ก่อนพาตัวมาปล่อยทิ้งไว้ โดยนำโทรศัพท์มือถือและกระเป๋าเครื่องสำอางส่งคืนให้ แล้วขี่รถหลบหนีไป หลังทราบเรื่องนายราเชนรีบแจ้งเจ้าหน้าที่ตำรวจมาตรวจสอบ,ต่อมามีนางแอ๋ว (นามสมมติ) อายุ 42 ปี มารดาของ ด.ญ.หนึ่ง เข้าพบ พ.ต.ท.อภิชนัน วัฒนวรางกูร รอง ผกก.สส.สภ.บางละมุง เปิดเผยว่า ด.ญ. หนึ่ง ลูกสาว หายจากบ้านไปตั้งแต่เมื่อวันอาทิตย์ ที่ผ่านมา ไม่สามารถติดต่อได้ ปกติลูกสาวเป็นคนชอบเที่ยวและติดเพื่อน ไม่ค่อยเล่าเรื่องอะไรให้ฟัง เพิ่งมารู้ว่าถูกกลุ่มวัยรุ่นหลอกพาไปกระทำมิดีมิร้าย,ด้าน ด.ญ.หนึ่งเปิดเผย หลังฟื้นคืนสติและอาการดีขึ้นพอให้การได้ เปิดเผยว่า ก่อนเกิดเหตุ ออกไปเดินเล่นกับ น.ส.แอนที่บริเวณสวนหย่อมหลังบ้านสุขาวดี ระหว่างนั้นมีกลุ่มเด็กแว้นจำนวน 5 คน ทราบชื่อเพียง 4 คน คือ นายปาย นายกบ นายยา และนายเก่ง มาพูดคุยตีสนิทชวนนั่งกินเหล้า กระทั่งมึนเมาถูกพาตัวไปรุมขืนใจบริเวณหาดกระทิงลาย จากนั้นแล้วพามาปล่อยทิ้งในซอยหลังวัดช่องลม,ภายหลังการสอบสวน เจ้าหน้าที่ตำรวจได้ลงบันทึกประจำวันไว้เป็นหลักฐาน พร้อมจัดชุดสายสืบออกสืบหาเบาะแสกลุ่มวัยรุ่นที่ก่อเหตุ เพื่อติดตามจับกุมตัวมาดำเนินคดีต่อไป
5 แก๊งทรชนหื่นกาม ลวงสาวรุ่นวัย 17 และเด็กหญิงวัย 14 ไปมอมเหล้าจนมึนเมา พาตัวไปรุมโทรมยับริมชายหาดใน อ.บางละมุง จ.ชลบุรี จนสำเร็จความใคร่พาเหยื่อไปปล่อยทิ้งกลางซอยหลังวัดก่อนขี่รถบิ๊กไบค์ 3 คัน บึ่งหนีลอยนวล พลเมืองดีพบเข้า
ข่าวหน้า1,แก๊งบิ๊กไบค์รุมโทรม,ชลบุรี,สภ.บางละมุง,แก๊งแว้นหื่นกาม